ಗಿಡ ಬೆಳೆಸುವುದು ಹವ್ಯಾಸವಾಗಿಸಿಕೊಳ್ಳಿ ಹೆಚ್.ಎಂ.ತಿಮ್ಮರಾಯಪ್ಪ ಕೋಲಾರ,ಜೂ.05 ಹಿ.ಸ : ಪರಿಸರ ಕಾಪಾಡುವಲ್ಲಿ ಮತ್ತು ಗಿಡ ಬೆಳೆಸುವಲ್ಲಿ ನಿರ್ಲಕ್ಷ್ಯ ವಹಿಸಿದರೆ ಮುಂದೊಂದು ದಿನ ನಾವೆಲ್ಲ ಆಮ್ಲಜನಕ ಕಿಟ್ಗಳನ್ನು ಬೆನ್ನಿಗೆ ಏರಿಸಿಕೊಂಡು ಜೀವಿಸಬೇಕಾಗುತ್ತದೆ. ಗಿಡಗಳನ್ನು ಬೆಳೆಸುವ ಹವ್ಯಾಸ ಬೆಳೆಸಿಕೊಂಡು ಮುಂದಿನ ಪಿಳೀಗೆಗೆ ನಾವು ಕೊಡುಗೆಯಾಗಿ ನೀಡಬೇಕಾಗಿದೆ ಎಂದು ಬಿಜೆಪಿ ನಗರ ಘಟಕದ ಅಧ್ಯಕ್ಷ ಹೆಚ್.ಎಂ.ತಿಮ್ಮರಾಯಪ್ಪ ಅಭಿಪ್ರಾಯಪಟ್ಟರು.ಕೋಲಾರ ನಗರದದ ಕೀಲುಕೋಟೆಯಲ್ಲಿ ಬಿಜೆಪಿ ನಗರ ಘಟಕದಿಂದ ವಿಶ್ವ ಪರಿಸರ ದಿನಾಚರಣೆಯ ಅಂಗವಾಗಿ ಗಿಡ ನೆಟ್ಟು ಅವರು ಮಾತನಾಡಿದರು.ಮರಗಳನ್ನು ಕಡಿದು ಕಟ್ಟಡಗಳನ್ನು ಕಟ್ಟುತ್ತಿದ್ದೇವೆ. ಒಂದು ಮರವು ಒಂದು ಕುಟುಂಬಕ್ಕೆ ಬೇಕಾಗುವಷ್ಟು ಆಮ್ಲಜನಕವನ್ನು ಉತ್ಪಾದಿಸುತ್ತದೆ ಹಾಗೂ ನಮ್ಮಿಂದ ಬಿಡುಗಡೆಯಾಗುವ ಇಂಗಾಲದ ಡೈ ಆಕ್ಸೈಡ್ನ್ನು ಪಡೆದು ಪರಿಸರಕ್ಕೆ ಉತ್ತಮ ಗಾಳಿಯನ್ನು ನೀಡುತ್ತದೆ. ಮರಗಳು ಹೆಚ್ಚಾದಂತೆ ಮೋಡಗಳನ್ನು ಆಕರ್ಷಿಸಿ ಉತ್ತಮ ಮಳೆ ಬರಲು ಅನುಕೂಲವಾಗುತ್ತದೆ. ಸಮಯ ಸಿಕ್ಕಾಗಲೆಲ್ಲಾ ಗಿಡಗಳನ್ನು ನೆಡುವ ಹವ್ಯಾಸ ಬೆಳೆಸಿಕೊಳ್ಳಬೇಕು ಹಾಗೂ ಅವುಗಳನ್ನು ಪೋಷಿಸುವ ಹೊಣೆಯನ್ನು ಹೊರಬೇಕು ಆಗ ಮಾತ್ರ ಪರಿಸರ ಕಾಳಜಿಗೆ ಒಂದು ಅರ್ಥ ಎಂದರು.ಈ ಸಂದರ್ಭದಲ್ಲಿ ಬಿಜೆಪಿ ನಗರ ಎಸ್.ಸಿ.ಮೋರ್ಚಾ ಅಧ್ಯಕ್ಷ ಎನ್.ವೆಂಕಟೇಶಪ್ಪ, ನಗರ ಎಸ್.ಸಿ. ಮೋರ್ಚಾ ಕಾರ್ಯದರ್ಶಿ ಎನ್.ಹರೀಶ್, ಸಿ.ವೆಂಕಟೇಶ್, ಕು.ದೀಮತಿ ಹಾಜರಿದ್ದರು.